stanford-oval/wikipedia huggingface dataset:
Helsingin Kamarikuoroviikko

Helsingin Kamarikuoroviikko järjestettiin vuosina 1994–2000 pääkaupunkiseudun kamarikuorojen, lauluyhtyeiden ja Yleisradion yhteistyönä. Kamarikuoroviikko toimi sateenvarjona produktioille, joita esiintyjäryhmät tuottivat osana omaa vuosittaisesta toimintaansa. Lisäksi kuoroviikko edesauttoi esiintyjäryhmien keskinäistä musiikillista yhteistyötä. Tapahtuma sai taloudellista tukea myös Helsingin kaupungilta ja kulttuurirahastoilta ja -säätiöiltä.
Tapahtuman tarkoituksen oli tarjota foorumi varsinkin a cappella -musiikille, jota oli muiden musiikkifestivaalien tarjonnassa vähän sekä mahdollistaa esiintyjäryhmien yhteisiä teemakokonaisuuksia.
Helsingin Kamarikuoroviikon toiminnanjohtajana toimi tapahtuman perustaja Juha Hovinen vuosina 1993–1997, Kati Bergström vuosina 1997–1999 sekä Jaakko Mäntyjärvi vuosina 1999–2000.
Radion kamarikuoron ulkomaisia vierailujohtajina olivat Kamarikuoroviikon konserteissa Dan-Olof Stenlund 1996, Anders Eby 1997 ja 1998 sekä Andrew Lawrence-King 1999. Kamarikuoroviikolla kantaesitettiin kahdeksan kuoroteosta, säveltäjinä Thomas Jennefelt, Jukka Linkola, Jaakko Mäntyjärvi ja Urmas Sisask. Konserttien lisäksi Kamarikuoroviikon konseptiin kuului lauluyhtyeiden viihteellisiä klubi-iltoja.
1994
6 konserttia 

Kamarikuorot: Amici Cantus, Jubilate, Radion kamarikuoro, Tapiolan Kamarikuoro

Lauluyhtyeet: Octopus, Talla 

Kantaesitys: Thomas Jennefelt Tre sekvenser
1995
5 konserttia ja yksi klubi-ilta 

Kuorot: Amici Cantus, Jubilate, Radion kamarikuoro, Tapiolan Kamarikuoro 

Lauluyhtyeet: Me Naiset, High Heels, Carpe Diem, Ulis, Köyhät Ritarit 

Kantaesitykset: Urmas Sisask Yleiset luomissanat op.51, Jaakko Mäntyjärvi Pseudo-Yoik
1996
4 konserttia, yksi jumalanpalvelus ja yksi klubi-ilta 

Kuorot: Jubilate, Radion kamarikuoro, Tapiolan Kamarikuoro 

Lauluyhtyeet: Bearberries, Cetus Noster, Clic, High Heels, Kallion kimallus, Mannerheimintie Transfer, Talla, The Miehet
1997
5 konserttia, kirkkokonsertit yhteistyönä Kirkko Soikoon! -festivaalin kanssa 

Kuorot: Radion kamarikuoro, Tapiolan Kamarikuoro 

Orkesterit: Suomalainen Kamariorkesteri 

Lauluyhtyeet: Cantori Appassionati, Clic, Kvartettilaulajat, Lumen Valo, Talla
1998
5 konserttia ja kaksi klubi-iltaa 

Kuorot: Grex Musicus, Kampin Laulu, Radion kamarikuoro, Tapiolan Kamarikuoro 

Orkesterit: Sibelius-Akatemian soitinyhtye 

Lauluyhtyeet konserteissa: Kamariherrat, Talla 

Kantaesitykset: Jaakko Mäntyjärvi Preludium till Dagen svalnar…, Jaakko Mäntyjärvi Kouta, Jaakko Mäntyjärvi More Shakespeare Songs, Jaakko Mäntyjärvi Die Stimme des Kindes
1999
6 konserttia 

Kuorot: Grex Musicus, Jubilate, Philomela, Radion kamarikuoro 

Lauluyhtyeet: Kamariherrat, Rajaton, Talla 

Kantaesitys: Jukka Linkola Mieliteko
2000
7 konserttia 

Kuorot: Amici Cantus, Cantinovum, Philomela, Kauniaisten Kamarikuoro, Tapiolan Kamarikuoro 

Orkesterit ja soitinyhtyeet: Kamariorkesteri Capriccioso, Vital Bassoon 

Lauluyhtyeet: Carpe Diem, Human Organ, Rajaton, Ring Ensemble, Runebergin Tortut, Talla
Aiheesta muualla

Cantinovum
Jubilate  (Arkistoitu – Internet Archive)
Lumen Valo
Philomela  (Arkistoitu – Internet Archive)
Rajaton  (Arkistoitu – Internet Archive)
Suomalainen Kamariorkesteri
Tapiolan Kamarikuoro
Extreme E -kausi 2023

Extreme E -kausi 2023 oli kolmas Extreme E -sarjan kausi. Kausi alkoi 11. maaliskuuta 2023 ja viimeinen osakilpailu ajettiin 3. joulukuuta 2023.
Kalenteri

Kauden 2023 kalenteri julkaistiin 16. marraskuuta 2022:
Syyskuussa oli tarkoitus ajaa kauden neljäs X-Prix Brasiliassa tai Yhdysvalloissa. Järjestä kuitenkin perui kilpailun ilman selityksiä. Tämän tapahtumaan sijaan ajetaan Sardiniassa toinen Island X-Prix.
| Nro | Kilpailu | Sijainti | Ajankohta |
| --- | --- | --- | --- |
| 1 | Desert X-Prix |  Neom, Saudi-Arabia | 11. maaliskuuta 2023 |
| 2 | Desert X-Prix |  Neom, Saudi-Arabia | 12. maaliskuuta 2023 |
| 3 | Hydro X-Prix |  Dumfries ja Galloway, Skotlanti | 13. toukokuuta 2023 |
| 4 | Hydro X-Prix |  Dumfries ja Galloway, Skotlanti | 14. toukokuuta 2023 |
| 5 | Island X-Prix |  Sardinia, Italia | 8. heinäkuuta 2023 |
| 6 | Island X-Prix |  Sardinia, Italia | 9. heinäkuuta 2023 |
| 7 | Island X-Prix |  Sardinia, Italia | 16. syyskuuta 2023 |
| 8 | Island X-Prix |  Sardinia, Italia | 17. syyskuuta 2023 |
| 9 | Copper X-Prix |  Antofagasta, Chile | 2. joulukuuta 2023 |
| 10 | Copper X-Prix |  Antofagasta, Chile | 3. joulukuuta 2023 |
Tallit ja kuljettajat

Kaikki tallit käyttävät identtisiä Odyssey 21 sähköisiä maastoajoneuvoja, jotka on valmistanut Spark Racing Technology. ABT Cupra XE ja Chip Ganassi Racingin käyttävät kuitenkin modifoituja koreja. Kaikissa talleissa on yksi nais- ja mieskuljettajat, jotka jakavat saman auton.
| Talli | No>  | Kuljettajat | Kilpailut |
| --- | --- | --- | --- |
|  Veloce Racing | 5 |  Kevin Hansen | Kaikki |
|  Veloce Racing | 5 |  Molly Taylor | Kaikki |
|  Rosberg X Racing | 6 |  Johan Kristoffersson | Kaikki |
|  Rosberg X Racing | 6 |  Mikaela Åhlin-Kottulinsky | Kaikki |
|  Carl Cox Motorsport | 8 |  Christine GZ | 1–4 |
|  Carl Cox Motorsport | 8 |  Lia Block | 5–10 |
|  Carl Cox Motorsport | 8 |  Timo Scheider | Kaikki |
|  JBXE | 22 |  Hedda Hosås | 1–8 |
|  JBXE | 22 |  Tamara Molinaro | 9–10 |
|  JBXE | 22 |  Heikki Kovalainen | 1–2 |
|  JBXE | 22 |  Andreas Bakkerud | 3–10 |
|  Andretti Altawkilat Extreme E | 23 |  Catie Munnings | Kaikki |
|  Andretti Altawkilat Extreme E | 23 |  Timmy Hansen | Kaikki |
|  X44 Vida Carbon Racing | 44 |  Cristina Gutiérrez | Kaikki |
|  X44 Vida Carbon Racing | 44 |  Fraser McConnell | Kaikki |
|  Acciona | Sainz XE Team | 55 |  Laia Sanz | Kaikki |
|  Acciona | Sainz XE Team | 55 |  Mattias Ekström | Kaikki |
|  NEOM McLaren Extreme E | 58 |  Emma Gilmour | 1–7 |
|  NEOM McLaren Extreme E | 58 |  Tamara Molinaro | 7–8 |
|  NEOM McLaren Extreme E | 58 |  Hedda Hosås | 9–10 |
|  NEOM McLaren Extreme E | 58 |  Tanner Foust | Kaikki |
|  GMC Hummer EV Chip Ganassi Racing | 99 |  Amanda Sorensen | Kaikki |
|  GMC Hummer EV Chip Ganassi Racing | 99 |  RJ Anderson | Kaikki |
|  Abt Cupra XE | 125 |  Klara Andersson | Kaikki |
|  Abt Cupra XE | 125 |  Nasser Al-Attiyah | 1–4 |
|  Abt Cupra XE | 125 |  Sébastien Loeb | 5–8 |
|  Abt Cupra XE | 125 |  Adrien Tambay | 9–10 |
Tulokset

| Nro> .Nro. | Kilpailu | Karsinta 1> Erä 1 | Karsinta 1> Erä 2 | Karsinta 2> Erä 1 | Karsinta 2> Erä 2 | Kokonaiskarsinta | Redemption Race | Super Sector | Grand Final |
| --- | --- | --- | --- | --- | --- | --- | --- | --- | --- |
| 1 |  Desert X-Prix |  Chip Ganassi |  X44 |  Veloce |  Acciona | Sainz |  Acciona | Sainz |  McLaren |  Acciona | Sainz |  Veloce |
| 2 |  Desert X-Prix |  Veloce |  RXR |  Veloce |  Abt Cupra |  Veloce |  X44 |  X44 |  Acciona | Sainz |
| 3 |  Hydro X-Prix | Peruttu | Peruttu |  X44 |  RXR |  X44 |  Acciona | Sainz |  Acciona | Sainz |  X44 |
| 4 |  Hydro X-Prix |  Chip Ganassi |  Acciona | Sainz |  Chip Ganassi |  Veloce |  Chip Ganassi |  JBXE |  Veloce |  Veloce |
| 5 |  Island X-Prix |  RXR |  Andretti |  Acciona | Sainz |  Chip Ganassi |  Acciona | Sainz |  Veloce |  Acciona | Sainz |  RXR |
| 6 |  Island X-Prix |  RXR |  Veloce |  RXR |  Acciona | Sainz |  RXR |  Abt Cupra |  Chip Ganassi |  RXR |
| 7 |  Island X-Prix |  Acciona | Sainz |  Abt Cupra |  Acciona | Sainz |  RXR |  Acciona | Sainz |  Andretti |  Andretti |  Acciona | Sainz |
| 8 |  Island X-Prix |  Abt Cupra |  Acciona | Sainz |  X44 |  Chip Ganassi |  Abt Cupra |  Veloce |  Chip Ganassi |  X44 |
| 9 |  Copper X-Prix |  Veloce |  X44 |  Acciona | Sainz |  RXR |  X44 |  Carl Cox |  RXR |  RXR |
| 10 |  Copper X-Prix |  McLaren |  Acciona | Sainz |  Veloce |  X44 |  Acciona | Sainz |  Chip Ganassi |  X44 |  Veloce |
Pisteet > Pistelasku

Pisteet jaettiin seuraavan taulukon mukaisesti:
| Sijoitus |  1>   |  2>   |  3>   |  4>   |  5>   |  6>   |  7>   |  8>   |  9>   |  10>   | QH | SS |
| --- | --- | --- | --- | --- | --- | --- | --- | --- | --- | --- | --- | --- |
| Pisteet | 25 | 18 | 15 | 12 | 10 | 8 | 6 | 4 | 2 | 1 | 1 | 2 |
Pisteet > Kuljettajien tulokset

| Väri | Tulos |
| --- | --- |
Kulta: Voittaja
Hopea: Toinen sija
Pronssi: Kolmas sija
Vihreä: Pistesijoitus
Sininen: Maaliin pistesijojen ulkopuolella
Sininen: Ei sijoittunut (NC)
Violetti: Keskeytti (Kesk.)
Punainen: Karsiutui (DNQ)
Punainen: Esikarsiutui (DNPQ)
Musta: Hylättiin (DSQ)
Valkoinen: Ei startannut (DNS)
Vaaleansininen: Vain harjoituksissa (PO)
Vaaleansininen: Perjantain testikuljettaja (TD)
Tyhjä: Kilpailu peruttiin (C)
Tyhjä: Ei harjoituksissa (DNP)
Tyhjä: Loukkaantunut tai sairas (Louk.)
Tyhjä: Kilpailukiellossa (EX)
Tyhjä: Ei saapunut (DNA)
Tyhjä: Vetäytyi (WD)
Lihavoitu: Paalupaikka
Kursivoitu: Nopein kierros
† – keskeytys ajoi yli 90 % kilpailupituudesta ja sai tuloksen.
Yläindeksi numero – Pistesijoitus sprinttikilpailussa Power Stage -erikoiskokeella.
* – Fanboost
G – Nopein aika-ajon lohkovaiheessa
| Sija | Kuljettaja | DES  | DES  | HYD  | HYD  | ISL1  | ISL1  | ISL2  | ISL2  | COP  | COP  | Pisteet |
| --- | --- | --- | --- | --- | --- | --- | --- | --- | --- | --- | --- | --- |
| 1 |  Johan Kristoffersson  Mikaela Åhlin-Kottulinsky | 3 | 3H | 5H | 5 | 1H | 1HH | 4H | 2 | 1H | 2 | 159 |
| 2 |  Laia Sanz  Mattias Ekström | 2H | 1 | 6 | 4H | 2H | 2H | 1HH | 9H | 2H | 4H | 144 |
| 3 |  Kevin Hansen  Molly Taylor | 1H | 2HH | 7 | 1H | 6 | 7H | 3 | 6 | 5H | 1H | 138 |
| 4 |  Cristina Gutiérrez  Fraser McConnell | 4H | 6 | 1H | 9 | 8 | 8 | 9 | 1H | 3H | 3H | 109 |
| 5 |  Amanda Sorensen  RJ Anderson | 5H | 5 | 4 | 3HH | 3H | 4 | 8 | 4H | 7 | 6 | 95 |
| 6 |  Klara Andersson | 9 | 4H | 10 | 8 | 4 | 6 | 2H | 3H | DNS | 7 | 76 |
| 7 |  Catie Munnings  Timmy Hansen | 10 | 8 | 2 | 7 | 5H | 3 | 6 | 7 | DNS | WD | 69 |
| 8 |  Tanner Foust | 6 | 7 | 8 | 2 | 7 | 9 | 10 | DNS | 4 | 5H | 67 |
| 9 |  Hedda Hosås | 8 | 10 | 9 | 6 | 10 | 5 | 7 | 5 | 4 | 5H | 60 |
| 10 |  Sébastien Loeb |  |  |  |  | 4 | 6 | 2H | 3H |  |  | 55 |
| 11 |  Timo Scheider | 7 | 9 | 3 | DNS | 9 | 10 | 5 | 8 | 6 | 9 | 47 |
| 12 |  Andreas Bakkerud |  |  | 9 | 6 | 10 | 5 | 7 | 5 | 8 | 8 | 45 |
| 13 |  Emma Gilmour | 6 | 7 | 8 | 2 | 7 | 9 | WD |  |  |  | 44 |
| 14 |  Lia Block |  |  |  |  | 9 | 10 | 5 | 8 | 6 | 9 | 27 |
| 15 |  Christine GZ | 7 | 9 | 3 | DNS |  |  |  |  |  |  | 23 |
| 16 |  Nasser Al-Attiyah | 9 | 4H | 10 | 8 |  |  |  |  |  |  | 20 |
| 17 |  Tamara Molinaro |  |  |  |  |  |  | 10 | DNS | 8 | 8 | 9 |
| 18 |  Adrien Tambay |  |  |  |  |  |  |  |  | DNS | 7 | 6 |
| 19 |  Heikki Kovalainen | 8 | 10 |  |  |  |  |  |  |  |  | 5 |
| Sija | Kuljettaja | DES  | DES  | HYD  | HYD  | ISL1  | ISL1  | ISL2  | ISL2  | COP  | COP  | Pisteet |
Pisteet > Tallien tulokset

| Sija | Talli | DES  | DES  | HYD  | HYD  | ISL1  | ISL1  | ISL2  | ISL2  | COP  | COP  | Pisteet |
| --- | --- | --- | --- | --- | --- | --- | --- | --- | --- | --- | --- | --- |
| 1 |  Rosberg X Racing | 3 | 3H | 5H | 5 | 1H | 1HH | 4H | 2 | 1H* | 2 | 182 |
| 2 |  Acciona | Sainz XE Team | 2H* | 1 | 6* | 4H | 2H* | 2H | 1HH | 9H | 2H | 4H | 171 |
| 3 |  Veloce Racing | 1H | 2HH | 7 | 1H* | 6 | 7H | 3 | 6 | 5H | 1H | 155 |
| 4 |  X44 Vida Carbon Racing | 4H | 6* | 1H | 9 | 8 | 8 | 9 | 1H | 3H | 3H* | 121 |
| 5 |  GMC Hummer EV Chip Ganassi Racing | 5H | 5 | 4 | 3HH | 3H | 4* | 8 | 4H* | 7 | 6 | 113 |
| 6 |  Abt Cupra XE | 9 | 4H | 10 | 8 | 4 | 6 | 2H | 3H | DNS | 7 | 81 |
| 7 |  Andretti Altawkilat Extreme E | 10 | 8 | 2 | 7 | 5H | 3 | 6* | 7 | DNS | WD | 71 |
| 8 |  Neom McLaren Extreme E | 6 | 7 | 8 | 2 | 7 | 9 | 10 | DNS | 4 | 5H | 68 |
| 9 |  Carl Cox Motorsport | 7 | 9 | 3 | DNS | 9 | 10 | 5 | 8 | 6 | 9 | 50 |
| 10 |  JBXE | 8 | 10 | 9 | 6 | 10 | 5 | 7 | 5 | 8 | 8 | 50 |
| Sija | Talli | DES  | DES  | HYD  | HYD  | ISL1  | ISL1  | ISL2  | ISL2  | COP  | COP  | Pisteet |
Lähde:
H – Karsintojen erävoitto.

* – Nopein Super Sector -osuudella.
Hevossiittola

Hevossiittola on hevostalli, jossa kasvatetaan ja jalostetaan hevosia. Useimmat siittolat keinosiementävät hevosiaan, mutta keinosiemennys ei aina onnistu yhtä hyvin kuin astutus. Hevossiittoloissa saattaa olla jopa 50 hevosta, joissaín enemmänkin. Varsat kasvatetaan täysi-ikäisiksi, minkä jälkeen ne joko myydään tai ne jäävät kotitallilleen. Useimmat siittoloiden omistajat haluavat syystä tai toisesta myydä varsan. Tammavarsoja ei aina myydä, koska niitä käytetään varsoittamiseen. Joskus oriitkin jäävät kotitallilleen, jotta niillä voitaisiin astuttaa siittolan tammoja. Eräät siittolat kasvattavat vain valitsemaansa hevosrotua. Siittoloissa voi myös olla hevosia lainassa. Lähes kaikki siittolat perustetaan tietyn rodun jalostumista varten. Eräät siittolat myyvät hevosten lisäksi myös muun muassa hevostarvikkeita ja hevosten rehua.
Hohenthal

Hohenthal on sukunimi seuraavilla henkilöillä:
Arno Hohenthal (1884–1953), yritysjohtaja ja kauppaneuvos
Lennart Hohenthal (1877–1951), ampui vuonna 1905 prokuraattori Eliel Soisalon-Soinisen
Petri Hohenthal (1946–2005), suomalainen muusikko
Rolf Hohenthal (1916–1982), yritysjohtaja ja kauppaneuvos
Sebastian Hohenthal (s. 1984), ruotsalainen moottoriurheilija
Samuli Harima (vuoteen 1936 Hohenthal, 1879–1962), kauppaneuvos
Veli Hohenthal (1880–1966), everstiluutnantti, viisiottelija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Holding

Holding voi tarkoittaa seuraavia:
Holdingyhtiö
Korvausosakkeiden hallintoyhteisö eli Holding
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Holding”, voi hakea sivunnimihaulla, laajalla sivunnimihaulla tai tekstihaulla.
Hedin

Hedin voi tarkoittaa seuraavia:
Sukunimenä

Adolf Hedin (1834–1905), ruotsalainen poliitikko ja lehtimies
Nana Hedin (s. 1968), ruotsalainen laulaja
Sven Hedin (1865–1952), ruotsalainen tutkimusmatkailija
Muita merkityksiä

Hedin Automotive, autokauppaketju
| --- | --- |
: Tällä täsmennyssivulla luetellaan henkilöitä, joilla on sama sukunimi.
Heikki Impiwaara

Heikki Impiwaara,vanhempi, sukunimi vuoteen 1906 Imberg (17. tammikuuta 1876 Pyhäjoki – 16. tammikuuta 1964 Turku) oli suomalainen lyseon lehtori, kirjailija ja suomentaja.
Heikki Impivaaran vanhemmat olivat muurari, työnjohtaja, torikauppias Matti Imberg ja Kaisa Liisa Peltomaa. Hän pääsi ylioppilaaksi 1895 Helsingin suomalaisesta normaalilyseosta ja valmistui Helsingin yliopistosta filosofian kandidaatiksi 1905, filosofian maisteriksi 1914, filosofian lisensiaatiksi 1957 ja filosofian tohtoriksi 1963.
Impivaara oli Uuden Suomettaren toimittajana 1899–1909. Hän oli sen jälkeen kauppakoulun opettajana Raahessa, sittemmin Vaasassa 1909–1925. Impivaara oli Porin lyseossa vanhempana lehtorina 1925–1929 ja rehtorina 1927–1929. Viimeksi hän toimi Turun suomalaisen lyseon saksan ja ranskan kielen vanhempana lehtorina 1929–1945.
Impiwaara oli Suomen vanhimpana väitellyt tohtori. Hän puolusti väitöskirjaansa Études sur Théophile de Viau, auteur dramatique et poète 27. huhtikuuta 1963; opponenttina toimi Tauno Nurmela.
Heikki Impivaara oli naimisissa 1898–1949 Maria (Maija) Aleksandra Nuimisin (k. 1949) kanssa ja vuodesta 1951 varanotaari Etel Johanna Ingeborg Kajanderin kanssa.
Teoksia

Lisiä Raahen kaupungin historiaan : eripainos Raahen Kansasta 1913. Raahe 1913
Kolme Raahen kauppiassukua. Raahen porvari- ja kauppiassukuja 1. Raahen porvari- ja kauppiassuvut, Raahe 1914 (teoksessa Raahen porvari- ja kauppakoulu. Kertomus 1913-1914)
Lehtinen Barcelonan kaupan historiasta, teoksessa Raahen porvari- ja kauppakoulu. Kertomus kolmanneltakymmenenneltäkolmannelta lukuvuodelta 1914-1915. Raahe 1915
Raahen porvari- ja kauppiassukua 2, teoksessa Raahen porvari- ja kauppakoulu. Kertomus lukuvuodelta 1916-1917. Raahe 1917-1920
Raahen porvari- ja kauppiassukua 3, teoksessa Raahen porvari- ja kauppakoulu. Kertomus lukuvuodelta 1917-1919. Raahe 1917-1920
Raahen porvari- ja kauppiassukua 4, teoksessa Raahen porvari- ja kauppakoulu. Kertomus lukuvuodelta 1919-1920. Raahe 1917-1920
Mamsellien kouluja Raahessa 1800-luvulla ; 1700-luvun sivistysperintö, teoksessa Historiallisia tutkimuksia : J. R. Danielson-Kalmarin kunniaksi hänen täyttäessään 70 vuotta ; toimittanut Suomen historiallinen seura. WSOY 1923
Vaasan kirjastoja. Vaasa 1923
Pappila-Junelius-Junell. 1927  (eripainos Suomen sukututkimusseuran vuosikirja X)
Einhändigen-inhändiga. Helsinki 1934
Huomioita Schillerin kielenkäytöstä hänen tutkimuksessaan "Geschichte des Abfalls der Vereinigten Niederlande" : Lindelöf-Öhquistin kieliopin valossa, teoksessa Turun suomalainen lyseo. Kertomus lukuvuodelta 1935-1936. Turku 1936
Oy. Hugo Helander & poika - son ab : 1904-1954. Hugo Helander & poika, Turku 1954
Porin lyseo 1879–1954 ; historiikin kirj. Heikki Impivaara, L. I. Kaukamaa ; matrikkelin kirj. Heikki Vuorilehto. Porin lyseo, Pori 1954
Études sur Théophile de Viau, auteur dramatique et poète, väitöskirja. Turun yliopiston julkaisuja. Sarja B, Humaniora 88. Turun yliopisto 1963
Suomennoksia

Pedro Antonio de Alarcón : Kolmikolkka hattu ; espanjasta suomentanut Heikki Impivaara. Kansa, Hämeenlinna 1907
William Makepeace Thackeray : Samuel Titmarsh eli tarina isosta Hoggartyn timantista ; englannista suomentanut Heikki Impivaara.        Kansa, Lahti 1907
Pedro Antonio de Alarcon : Kapteeni Myrkky ; espanjasta suomentanut Heikki Impivaara. Kansa, Hämeenlinna 1909
Gene Stratton-Porter : Kardinaalin laulu : kertomus lintumaailmasta. Partiolaisen kirjasto 2. Karisto 1917
Gene Stratton-Porter : Limberlostin vartija : luonnonromaani. Partiolaisen kirjasto 7. Karisto 1920
Frederick Wilhelm Farrar : Jumalan etsijöitä. WSOY  1922
Hedevig Lund

| Hedevig Lund |
| --- | --- |

Henkilötiedot
Koko nimi:  Hedevig Thorine Christine Lund (o.s. Erichsen)
Syntynyt: 11. kesäkuuta 1824 Kristiansand, Norja
Kuollut: 16. maaliskuuta 1888 (63 vuotta) Kristiania, Norja
Kansalaisuus:  norjalainen
Ammatti:  taidemaalari
Hedevig Thorine Christine Lund (o.s. Erichsen; 11. kesäkuuta 1824 Kristiansand – 16. maaliskuuta 1888 Kristiania) oli norjalainen taidemaalari. Hän opiskeli Tukholmassa ja Düsseldorfissa ja erikoistui muotokuviin. Myös hänen miehensä Bernt Lund oli taidemaalari.
Teoksia

Nuori nainen kansallispuvussa (1849)
Hortenin maisemaa (1878)
Palle Fleischer (tuntematon päivämäärä)
Aiheesta muualla

Kuvia tai muita tiedostoja aiheesta Hedevig Lund Wikimedia Commonsissa
Helsingin Kirjatyöntekijäin Yhdistys

Helsingin Kirjatyöntekijäin Yhdistys (lyh. HKY) on vuonna 1869 perustettu Suomen ensimmäinen ammattiyhdistys. Se on myös Suomen suurimpia ja varakkaimpia ammattiosastoja. Yhdistyksellä on nykyään jäseniä noin 3 800 (2013), mutta vielä 2000-luvun alussa jäsenmäärä oli noin 6 500. HKY:n merkittävin omaisuus on Kruununhaan Kirjatyöntekijänkadulla sijaitseva Kirjan talo, joka on vuonna 1935 valmistunut, talkootyönä rakennettu seitsenkerroksinen funkistalo.
Historia

Helsingin Kirjatyöntekijäin Yhdistys perustettiin 25. huhtikuuta 1869 nimellä Helsingin Kirjaltajien Lukuyhdistys (Typografernas Läseförening). Sen perustajina toimi joukko helsinkiläisten kirjapainojen työtekijöitä. Ensimmäiseksi puheenjohtajaksi valittiin kirjapainonomistaja ja kirjankustantaja Claes Theodor Sederholm, joka myös laati yhdistyksen säännöt. Yhdistys ei alun perin kuulunut vasemmistolaiseen työväenliikkeeseen, vaan se toimi wrightiläisyyden hengessä yhteistyössä työnantajien kanssa. HKY:n toiminta käsitti aluksi muun muassa raittiusaatetta sekä erilaisia jäsenten illanviettoja ja muita sosiaalisia tapahtumia. Juhliin osallistui tavallisten työntekijöiden sijasta lähinnä kirjapainojen omistajia sekä faktoreita ja sanomalehtimiehiä. Lukuyhdistyksen kunniajäseneksi kutsuttiin Sakari Topelius.
Yhdistys kuitenkin radikalisoitui nopeasti ja jo vuonna 1871 sen jäseninä olleet latojat menivät viisi päivää kestäneeseen lakkoon, toimitettuaan sitä ennen kuuden kirjapainon omistajille pyynnön urakkapalkkojen nostamisesta. Neuvotteluissa ei syntynyt sopua, mutta lakon jälkeen latojat saivat vaatimuksensa läpi. Helsingin latojien lakko oli Suomen ensimmäinen ammattiyhdistyksen järjestämä työtaistelu. Vuonna 1885 Lukuyhdistys muutti nimensä nykyiseen muotoon ja ryhtyi selkeämmin toimimaan perinteisen ammattiyhdistystoiminnan tavoin ajaen parannuksia jäsentensä työoloihin. Valtakunnallinen Suomen Kirjatyöntekijäin Liitto perustettiin 1894, jonka vastavoimaksi syntyi vuonna 1900 työnantajien järjestö Suomen Kirjanpainajayhdistys. HKY oli myös Suomen ensimmäinen vappua viettänyt työväenyhdistys. Se järjesti vappujuhlan vuonna 1890, eli samana vappuna, jonka sosialistisen Toinen internationaali oli julistanut ensimmäiseksi kansainväliseksi työläisten mielenosoituspäiväksi.
Vuonna 1922 HKY osti Helsingin Kruununhaasta Siltavuorenkadun varrelta vanhan kaksikerroksisen puutalon toimitalokseen ja rakennutti sen yhteyteen juhlasalin. Jäseniä yhdistyksellä oli tuolloin noin 1 400. 1930-luvulle tultaessa jäsenmäärä oli kasvanut jo kolmeentuhanteen, ja vanhan puutalon paikalle päätettiin rakentaa nykyinen Kirjan talo. Siltavuorenkadun nimi muutettiin yhdistyksen mukaan Kirjatyötekijänkaduksi vuonna 1945.
Aiheesta muualla

Helsingin Kirjatyöntekijäin Yhdistyksen kotisivut
Here Without You

| ”Here Without You” 3 Doors Down |
| --- | --- | --- |

Singlen tiedot
 Albumilta: Away From the Sun
 Äänitetty : 2002
 Julkaistu: 11. elokuuta 2003
 Formaatti: CD
 Tekijä(t): 3 Doors Down
 Tuottaja(t): Rick Parashar
 Tyylilaji: alternative rock
 Kesto: 03.59
 Levy-yhtiö: Universal Records
Listasijoitukset
  5. (Billboard Hot 100)
3 Doors Downin muut singlet
| ”The Road I'm On” 2003 | ”Here Without You” 2003 | ”Away From the Sun” 2004 |
Here Without You on yhdysvaltalaisen alternative rock -yhtye 3 Doors Downin single ja kappale. Se on kuudes raita yhtyeen vuonna 2002 julkaistulla Away From the Sun -studioalbumilla, ja se julkaistiin albumin toisena singlenä 11. elokuuta 2003 edistämään albumin myyntiä. Kappale on yksi yhtyeen tunnetuimpia, ja ilmestyessään single päätyi kotimaassaan Yhdysvalloissa Billboardin singlelistan viidennelle sijalle. Single on ylittänyt kotimaassaan sittemmin kaksinkertaisen platinamyyntirajan, ja myös Australiassa sen myyntilukemat ovat yltäneet platinarajaan.
Sanoitustensa johdosta kappale nousikin tärkeään merkitykseen Irakin sodan aikana. Yhtyeen laulaja Brad Arnold sai inspiraationsa sanoitusten kirjoittamiseen silloisesta suhteestaan vaimonsa kanssa. Kappaleen sanat kertovat rakkaan ihmisen kaipuusta.
Kappalelista

Yhdysvaltain painos
Here Without You (Radio Edit) – 3.57
Here Without You (Album Version) – 3.57
Yhdistyneen kuningaskunnan painos
Here Without You (Album Version) – 3.57
The Road I'm On – 3.59
Yhdistyneen kuningaskunnan vaihtoehtoinen painos
Here Without You (Album Version) – 3.57
Here Without You (Live) – 4.13
It's Not Me (Live) – 3.50
Here Without You (Video) – 3.59
Hedgehog Engine

| Hedgehog Engine |
| --- | --- |
Kehittäjä:  Sonic Team
Tiedot
Ohjelmistotyyppi:  Pelimoottori
Alusta:  PlayStation 3 PlayStation 4 PlayStation 5 PlayStation Vita iOS Android Xbox 360 Xbox One Xbox Series X|S Wii Wii U Nintendo Switch Windows Stadia 
Lisenssi:  Suljettu lähdekoodi
Hedgehog Engine on Sonic Teamin kehittämä pelimoottori.
Pelimoottori kehiteltiin vuosien 2004-2005 välillä[lähde? ], mutta pelissä moottoria käytettiin vasta vuonna 2008, kun Sonic Team kehitti (ja Sega) julkaisi Sonic Unleashed- pelin.